
Rīgā 2021. gada 20. oktobrī (prot. Nr. 70  22. §)



Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"

1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Zemkopības ministrijai 60 066 euro, lai Lauku atbalsta dienests nodrošinātu samaksu sabiedrībai ar ierobežotu atbildību "Grow Energy" (reģistrācijas numurs 40103275664, juridiskā adrese – "Gravas" Limbažu pagasts, Limbažu novads, LV-4020, faktiskā adrese – "Gravas" Limbažu pagasts, Limbažu novads, LV-4020, Pārtikas un veterinārā dienesta atzīšanas numurs A 064721) par faktiskajiem izdevumiem, kas saistīti ar cūku līķu, kontaminētās barības un no apgrozības izņemtās dzīvnieku izcelsmes pārtikas transportēšanu un dzīvnieku izcelsmes blakusproduktu likvidēšanu. 

2. Pārtikas un veterinārā dienesta faktiskie izdevumi 6293 euro apmērā par dzīvnieku nogalināšanu tiek segti no Zemkopības ministrijas budžeta apakšprogrammas 20.01.00 "Pārtikas drošības un veterinārmedicīnas valsts uzraudzība un kontrole".

3. Zemkopības ministrijai nodrošināt, lai atbilstoši Eiropas Savienības tiesību aktiem valsts budžetā daļēji tiktu atgūti izdevumi, kas radušies, īstenojot šā rīkojuma 1. punktā minētos pasākumus saistībā ar Āfrikas cūku mēra uzliesmojuma apkarošanu. 

